proxectonos/corpus_dominio_legal_administrativo_tmp huggingface dataset:
08/04/2013 | Administración LocalMunicipal
Noia
Secretaría
Aprobación inicial da modificación do Regulamento da Feira Medieval do Concello de Noia

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Noia en sesión realizada o 27 de marzo de 2013 aprobou inicialmente a modificación do Regulamento da Feira Medieval. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Noia, en horario de 8,00 a 15,00 horas, e presentar as reclamacións e suxestións que estimen oportunas. Noia, 27 de marzo de 2013 O alcalde, Asdo. Rafael García Guerrero
08/04/2013 | Administración LocalMunicipal
Ferrol
Policía Local
Notificación de resolucións sancionadoras

NOTIFICACIÓNS DE RESOLUCIÓNS SANCIONADORAS De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de resolucións sancionadoras que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible a notificación, despois de intentala no domicilio que figura no Rexistro de Vehículos, feito do que se ten constancia no expediente. A resolución sancionadora pon fin á vía administrativa e poderase executar dende o día seguinte en que se notifique ao interesado producindo plenos efectos. Contra as resolucións sancionadoras poderase interpoñer recurso potestativo de reposición no prazo dun mes, contado dende o día seguinte ao da súa notificación, ou ben recurso contencioso-administrativo de Ferrol ou no Xulgado da mesma orde xurisdiccional correspondente á circunscrición na que teña o seu enderezo o sancionado. O recurso de reposición interporase perante o órgano que dictou a resolución sancionadora que será o competente para resolvelo e deberá ser presentado no Rexistro Xeral do Concello de de Ferrol, sito na praza de Armas, s/n (15402, Ferrol, A Coruña) ou noutro Rexistro dos que se establecen no artigo 38.4 da Lei 30/1992, do 26 de novembro, de RXAP e PAC. A interposición do recurso de reposición non suspenderá a execución do acto impugnado nin da sanción. No caso de que o recurrente solicite a suspensión da execución, esta entenderase denegada transcorrido un mes dende a solicitude sen que se resolvese (artigo 82.3 LSV). Non se terán en conta na resolución dos feitos, documentos e alegacións do recurrente que poideran aportarse no procedemento. Se non se producira resolución expresa do recurso de reposición no prazo dun mes, entenderase desestimado, podendo o interesado interpoñelo recurso contencioso-administrativo. Non obstante, poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días naturais seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, xeral tributaria, e 21.2 do Real decreto 320/1994, do 25 de febreiro. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol, na Ctra. de San Pedro, s/n, a recoller unha carta de pago para facelo ingreso nas oficinas de NovaGalicia Banco.2) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matrícula”. O que se publica para coñecemento dos interesados. FERROL, 05 de marzo de 2013. O concelleiro delegado da Área de Medio Ambiente, Urbanismo, Servicios e Seguridade GUILLERMO RAMÓN EVIA PÉREZ
08/04/2013 | Administración LocalMunicipal
Fene
Secretaría
Delegación da Alcaldía

Por esta Alcaldía, ditouse Resolución núm.341/2012 de data 26 de marzo de 2013, que transcrita di: Este Alcalde ausentarase do 27 de marzo ó 1 de abril do 2013 (ambos incluídos). Non obstante, asistirá en calidade de Alcalde do Concello de Fene á Asamblea Xeral do Consorcio Galego de Servizos e Igualdade e Benestar que terá lugar o 27 de marzo do 2013 ás 12 horas. O art.23.3 da Lei 7/1985 Reguladora das Bases do Réxime Local establece “Los Tenientes de Alcalde sustituyen, por el orden de su nombramiento y en los casos de vacante, ausencia o enfermedad, al Alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los Concejales”. O art 47.2 do Real Decreto 2568/1986 polo que se aproba o Regulamento de Organización, Funcionamento e Réxime Xurídico das Entidades Locais sinala “En los casos de ausencia, enfermedad o impedimento, las funciones del Alcalde no podrán ser asumidas por el Teniente de Alcalde a quien corresponda sin expresa delegación, que reunirá los requisitos de los números 1 y 2 del artículo 44 (.)”. De conformidade cos artigos 23.3 da Lei 7/1985, o artigo 63 da Lei 5/1997 de Administración Local de Galicia e os artigos 44, 47 e 48 do Real Decreto 2568/1986, e na liña dos nomeamentos efectuados por Resolución de Alcaldía núm.495/2009 do 13 de xullo do 2009, RESOLVO: PRIMEIRO.- Dispoñer que do 27 de marzo ó 1 de abril do 2013 me substitúa na totalidade das miñas funcións, agás a relativa a asistencia en calidade de Alcalde do Concello de Fene á Asamblea Xeral do Consorcio Galego de Servizos e Igualdade e Benestar que terá lugar ás 12 horas do 27 de marzo do 2013, a primeira tenente de alcalde dona Rocío Aurora Bértoa Puente. SEGUNDO.- Notificar a presente Resolución á interesada e publicala no Boletín Oficial da Provincia. Fene a 26 de marzo do 2013 O Alcalde O secretario accidental Gumersindo P. Galego Feal Fernando Aradas García” Fene, 27 de marzo de 2013 A alcaldesa accidental Rocío Aurora Bértoa Puente
08/04/2013 | Administración LocalMunicipal
Santiso
Aprobación inicial da modificación do Regulamento de ficheiros de datos de carácter persoal do Concello de Santiso

O Pleno deste Concello, na súa sesión de 13 de Marzo de 2013, aprobou inicialmente a Modificación do Regulamento de ficheiros de datos de carácter persoal do concello de Santiso (aprobado polo Pleno da corporación en sesión de 9 de maio de 2012, publicado no BOP nº 229 do 30/11/2012). En cumprimento do disposto no artigo 49 da Lei 7/1985 de 2 de abril, reguladora das bases de réxime local, o expediente exponse ó público na secretaría do Concello por un prazo de trinta días, durante o cal os interesados poderán presentar reclamacións e suxestións no caso de non presentarse ningunha alegación, o citado acordo elevarase automáticamente a definitivo. Santiso, a 20 de marzo de 2013 O alcalde Asdo.: Fernando Suárez Cortiñas
08/04/2013 | Administración LocalMunicipal
Noia
Rendas
Anuncio aprobación provisional modificación da ordenanza fiscal núm.39, reguladora da taxa por aproveitamento especial do dominio público municipal a través da instalación de postos durante a feira medieval con acceso directo dende a vía pública

De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e ó fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 27/03/2013, adoptou, entre outros, o seguinte acordo: O anterior acordo provisional así como o texto completo da ordenanza modificada expoñerase ao público durante un prazo de trinta días hábiles, no taboleiro de anuncios deste Concello. Noia, a 27 de marzo de 2013 O alcalde Rafael García Guerrero
08/04/2013 | Administración LocalMunicipal
Ames
Anuncio de licitación do servizo escola de verán 2013

ANUNCIO DE CONTRATACIÓN ESCOLA DE VERÁN 2013 1.- Entidade adxudicataria: a) Organismo: Concello de Ames b) Dependencia que tramita o expediente: servizo de contratación 2.- Obxecto do contrato: a) É a contratación do servizo “Escola de Verán 2013” no Concello de Ames. b) División por lotes e número: Non c) Lugar de execución: Concello de Ames. d) Prazo de execución: O prazo de execución do contrato será dende o 1 de xullo ata o 31 de agosto de 2013.3.- Tramitación, procedemento e forma de adxudicación. a) Tramitación: urxente b) Procedemento: aberto. c) Forma: varios criterios de adxudicación.4.- Orzamento base de licitación: Prezo unitario monitor/hora: máximo15 euros máis IVE, - Prezo unitario almorzo servido: 1,50 euros máis IVE - Prezo unitario xantar servido: 1,50 euros máis IVE 5.- Garantía provisional: Non se esixe 6.- Obtención de documentación e información a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884656 f) Data límite de obtención de documentos e información: ata á data de finalización de presentación de proposicións.7.- Presentación das ofertas ou das solicitudes de participación. Presentación de ofertas: Os licitadores poderán presentar as proposicións no rexistro xeral do Concello de Ames, de 9:00 ata as 14:00 horas no prazo de 8 días naturais contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames 2. Domicilio: Praza do Concello s/n-Bertamiráns.3. Localidade e código postal: Ames (A Coruña) 15.220 c) Admisión de variantes (concurso): non se admiten.8.- Apertura das ofertas. a) Entidade: Concello. b) Domicilio: Praza do Concello s/n – Bertamiráns c) Localidade: Ames. d) Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, e de ser o caso, doutros que se puidesen insertar por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames a 27 de marzo de 2013, O alcalde Santiago V. Amor Barreiro
08/04/2013 | Administración LocalMunicipal
Coristanco
Delegación de funcións da Alcaldía

DECRETO DA ALCALDÍA Considerando que por motivos persoais non pode exercer as funcións de Alcalde os días 21 e 22 de marzo de 2013. Visto o disposto nos artigos 23.3. e 4 da Lei 7/1985, do 2 de abril, pola que se aproban as bases do réxime local, os artigos 44 e 47 do RD 2568/1986, do 28 de novembro, polo que se aproba o Regulamento de organización e funcionamento das entidades locais e o artigo 63 da Lei 5/1997, do 22 de xullo, de administración local de Galicia, e demais normativa concordante. Para que se poida seguir coa tramitación ordinaria dos expedientes e xestión dos asuntos locais diarios do Concello de Coristanco, RESOLVO Primeiro. –Delegar a Alcaldía durante os días 21 e 22 de marzo de 2013 ao primeiro tenente de alcalde, D. Juan García Velo. Segundo. –Mandar publicar esta resolución no BOP. Terceiro. –Dar conta ao Pleno na primeira sesión ordinaria que se celebre. Coristanco, 20 de marzo de 2013. Dou fe O alcalde A secretaria Antonio Pensado Plágaro M.ª del Carmen Seoane Bouzas
08/04/2013 | Administración LocalMunicipal
Ferrol
Padroado Municipal de Deportes do Concello de Ferrol
Taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) meses xaneiro e febreiro 2013

O día 08-03-2013 aprobouse por decreto da concelleira delegada da área de Educación, Cultura, Deportes e Turismo o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2013. Con data 19-03-2013 aprobouse o correspondente ao mes de febreiro de 2013. Segundo o que establece o artigo 102.3 da Lei 58/2003 xeral tributaria e a través deste edicto expóñense ao público os citados padróns polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de marzo de 2013. A concelleira delegada da área de Educación, Cultura, Deportes e Turismo, Asdo.: Susana Martínez Galdós
08/04/2013 | Administración LocalMunicipal
Oroso
Modificación da relación de postos de traballo e organigrama do Concello de Oroso

Finalizado o prazo de exposición ao público do acordo de aprobación inicial da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 27/02/2013, sen que se presentase alegación ou reclamación algunha e de conformidade co establecido no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto na lexislación vixente publícase o cuadro resumen da dita modificación. De conformidade co establecido no artigo 171 do Real decreto lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. Oroso, 1 de abril de 2013 O alcalde, Manuel Miras Franqueira
08/04/2013 | Administración LocalMunicipal
Ferrol
Secretaría Xeral
Delegación de funcións da Alcaldia

DECRETO Debido a que permanecerei ausente da cidade para realizar xestións oficiais en Santiago o día 25 de marzo de 2013, é polo que nomeo a D. Evelio Jose Lavesiera Uro para que me substitúa durane a miña ausencia. Así o manda e asina o Ilmo. Sr. alcalde-presidente do Concello de Ferrol no pazo municipal a vintedous de marzo de dous mil trece. O alcalde Don José Manuel Rey Varela
08/04/2013 | Administración LocalMunicipal
Melide
Licenza de apertura establecemento

Solicitada neste Concello, por D. RUBIN AMERICO ANTONIO GHANI GARRIGUEZ en representación de MELLIGAS SL, autorización para a apertura dun establecemento para COMERCIO POLO MIÚDO DE COCIÑAS E ELECTRODOMÉSTICOS sito na rúa Florentino L. Cuevillas, nº 5-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 1 de abril de 2013 A ALCALDESA, Mª. Ángeles Vázquez Mejuto
08/04/2013 | Administración LocalMunicipal
Santa Comba
Aprobación definitiva do orzamento xeral, as súas bases de execución e o cadro de persoal para o exercicio do 2013

ANUNCIO Non se presentou alegación ningunha á aprobación inicial polo Pleno da Corporación, en sesión do 28.02.2013, do Orzamento Xeral para o exercicio 2013, as súas bases de execución e o cadro de persoal para dito exercicio durante o prazo exposición pública dende a publicación da aprobación inicial no Boletín Oficial da Provincia núm.43 do 04.03.203, polo que debe entenderse aprobado definitivamente. De acordo co previsto no artigo 169 do Real decreto lexislativo 2/2004, do 05 de marzo, polo que se aproba o texto refundido da lei reguladora de facendas locais (TRLRFL) e normativa que o desenvolve, publícase de xeito resumido o orzamento, por capítulos, e o cadro de persoal: ORZAMENTO CADRO DE PERSOAL PERSOAL FUNCIONARIO PERSOAL LABORAL FIXO PERSOAL LABORAL TEMPORAL Contra a aprobación definitiva dos orzamentos poderá interpoñerse directamente recurso contencioso-administrativo, no prazo de dous meses, contados desde o día seguinte ao da publicación deste edicto segundo establece o artigo 171 do TRLFL. Santa Comba, 27 de marzo de 2013. A alcaldesa accidental (PD 483 do 22/03/2013) Villaviciosa Azouzout Villuela
08/04/2013 | Administración LocalMunicipal
Moeche
Revogación da delegación de atribucións na Xunta de Goberno Local

ANUNCIO Por resolucion da Alcaldia de data 27 de marzo de 2013 acordouse a revogación das atribucions delegadas, no seu dia, na Xunta de Goberno Local, é que son as seguintes: 1. A aprobación de gastos e pagos, dentro dos limites establecidos para a Alcaldia na lexislación aplicable na materia.2. Aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.3. As aprobacións dos instrumentos de planeamento de desenvolvemento do planeamento xeral non atribuídas ao Pleno, así como a dos instrumentos de xestión urbanística e dos proyectos de urbanizazón.4. As contratacións e concesións de toda clase cando o seu importe non supere o 10 por 100 dos recursos ordinarios do orzamento nin, en calquera caso, os seis millóns de euros incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.5. A aprobación dos proyectos de obras e de servizos cando sexa competente para a súa contratación ou concesión e esteñan previstos no orzamento.6. A adquisición de bens e dereitos cando o seu valor non supere o 10 por 100 dos recursos ordinarios do orzamento nin os tres millóns de euros, así como a enaxenación do patrimonio que non supere a porcentaxe nin a contía indicados nos seguintes supostos: a de bens inmóbeis, sempre que esteña prevista no orzamento. A de bens móbeis, salvo os declarados de valor histórico ou artístico cuxa enaxenación non se atope prevista no orzamento.7. O outorgamento das licenzas, salvo que as leis sectoriais o atribúan ao Pleno. O que se fai público para xeral coñecemento sen perxuízo de que o citado acordo surta efectos dende o día seguinte da data da resolusion. Moeche, a 1 de abril de 2013. O alcalde Asdo.: Julio López Romoe
08/04/2013 | Administración LocalMunicipal
Vimianzo
Anuncio de incoación de baixa de oficio no padrón municipal de habitantes

Ante a imposibilidade de notificar a D. Jeronimo Antonio Chukwu Es Said o contido da resolución de Alcaldía de incoación de oficio do expediente para dalo de baixa no padrón municipal de habitantes deste municipio, de conformidade co artigo 59.4 da Lei 30/92, do 26 de novembro, de réxime xurídico das administracións públicas e do procedemento administrativo común, procédese a publicación no BOP da Coruña da citada notificación. “Poño no seu coñecemento que, polo Sr. alcalde, no día de hoxe dictouse a seguinte resolución: RESOLUCIÓN DA ALCALDÍA NÚM.311 ASUNTO: incoación de expediente de baixas de oficio no padrón municipal de habitantes DATA: 15/03/2013 Visto o informe presentado pola Policía Local deste Concello no que se indica que o habitante que se cita máis adiante non reside actualmente neste concello. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do director xeral de cooperación territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84, do 11 de abril de 1997). A referida resolución no seu apartado de xestión de baixas, e en concreto e en relación coas baixas por inscrición indebida, no apartado C.2), establece: “Que segundo o artigo 72 do Regulamento de poboación e demarcación territorial das entidades locais o concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado”. Tendo en conta os preceptos legais citados con anterioridade, esta Alcaldía, RESOLVE: Primeiro. –Comunicarlle o habitante que se cita que se procedeu a incoar de oficio o expediente para dalo de baixa no padrón municipal de habitantes deste municipio, por non cumprir os requisitos establecidos no artigo 54 do citado regulamento. Jeronimo Antonio Chukwu Es Said Segundo. –Concederlle un prazo de quince días hábiles, que se contará a partir do día seguinte da notificación desta resolución, para que manifeste se está ou non de acordo coa baixa, podendo alegar ou presentar os documentos e xustificacións que estimen pertinentes, co obxecto de acreditar que é neste municipio no que reside o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou pais no que vive habitualmente. Así o manda e asina o Sr. alcalde en Vimianzo, do que eu, secretaria, dou fe. O alcalde A secretaria Manuel Antelo Pazos Eva María Casal Sanjurjo O que lle comunico ós efectos oportunos. Vimianzo, 15 de marzo de 2013. A secretaria Eva María Casal Sanjurjo.” Resolución que se remite para a súa notificación. Vimianzo, 25 de marzo de 2013. O alcalde Manuel Antelo Pazos
08/04/2013 | Administración LocalMunicipal
Arteixo
Secretaría Xeral
Convocatoria de subvencións para actividades e investimentos culturais e educativos do ano 2013

De conformidade co disposto no apartado 34 das bases da Ordenanza xeral reguladora da concesión de subvencións municipais comunícase que as asociacións e centros escolares do Concello de Arteixo que queiran solicitar subvencións para actividades e investimentos culturais e educativos 2013 deberán presentar as solicitudes no prazo de UN MES contado a partir do día seguinte da publicación da convocatoria correspondente no Boletín Oficial da Provincia. Os impresos de solicitudes poden atoparse no Concello, nos Servizos Municipais de Educación e Cultura e na páxina web do Concello (www.arteixo.org). Por delegación, Decreto de Alcaldía 989/2011 Celina Varela Suárez Concelleira de Educación e Cultura Arteixo, 22 de marzo de 2013
08/04/2013 | Administración LocalMunicipal
Melide
Delegación da Alcaldía

DECRETO DA ALCALDÍA De conformidade coas atribucións que me confire a lexislación aplicable, RESOLVO: Primeiro. –Delegar na concelleira de Benestar, Igualdade e Seguridade Cidadá, dona Antonia Consuelo Ayguabella Jatta, con DNI XXXXXXXXX, a miña representación na asemblea xeral do Consorcio Galego de Servizos de Igualdade e Benestar que se celebrará o día 27 de marzo de 2013, ás 12.00 horas, no hotel Congreso, Teo, A Coruña. Segundo. –Dar traslado da presente resolución á concelleira a prol da cal se efectúa a presente delegación e ao Consorcio Galego de Servizos de Igualdade e Benestar. Melide, 26 de marzo de 2013. Perante min A ALCALDESA A SECRETARIA M.ª Ángeles Vázquez Mejuto María Cruz Andrade García
08/04/2013 | Administración LocalMunicipal
Miño
Aprobación inicial dos estatutos da entidade urbanística de conservación do sector R. D. Perbes-San Xoán de Vilanova

ANUNCIO DE INFORMACIÓN PÚBLICA APROBACIÓN INICIAL DOS ESTATUTOS DA ENTIDADE URBANÍSTICA DE CONSERVACIÓN DO SECTOR R. D. PERBES – SAN XOAN DE VILANOVA. A xunta de goberno local na sesión celebrada o día 11 de marzo de 2013 acordou desestimar as alegacións presentadas, polas razóns expostas no informe xurídico, do que se achegará copia xunto coa notificación as persoas que presentaron alegacións, agás nos extremos relativos á redacción do artigo 5.3. g) que se substituirá pola seguinte redacción: “g) podrá subrogarse, si así lo determina la asamblea general, en el/los contratos que hayan sido suscritos por MARTINSA FADESA S. A. para la gestión, conservación y el mantenimiento, de las zonas destinadas a espacios libres (zonas verdes) y a usos deportivos de titularidad pública, con todos los derechos y obligaciones y siempre y cuando se verifique que los mismos hayan sido suscritos en beneficio de la propia entidad urbanística de conservación”, e a duración da entidade urbanística de conservación, substituíndo a súa vixencia indefinida pola duración de cinco anos; aprobar inicialmente os estatutos da entidade urbanística de conservación do sector R. D. Perbes-San Xoán de Vilanova do PXOM, se ben coas modificacións indicadas; someter o expediente novamente a información pública polo prazo de 20 días hábiles, mediante a publicación do correspondente anuncio no BOP e un dos periódicos de maior difusión da provincia e dispoñer a notificación individualizada dos propietarios afectados, segundo resulta dos artigos 161 e 162 do Regulamento de xestión. Os informes que serven de proposta a estes acordos, así como do resto do expediente Administrativo atópase a disposición de quen desexe consultalo no Rexistro Xeral da Concello, na rúa Carreira, n.º 38 de Miño. O que se fai publico para xeral coñecemento, significándose que de conformidade co disposto no artigo 162 do Regulamento de xestión urbanística, durante o prazo de 20 días hábiles, contados a partir del seguinte á presente publicación poderanse facer as alegación que a seu dereito conveñan, as cales presentaranse no Rexistro Xeral do Concello de Miño, sito na rúa Carreira, n.º 38. Miño, 27 de marzo de 2013. A concelleira delegada de Urbanismo, Facenda e Persoal Asdo.: Eva Vilariño González
04/04/2013 | Administración LocalMunicipal
Ferrol
Urbanismo
Anuncio información pública actividade travesía Inferniño, 8 baixo

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Nancy Soledad Bouamiech Oscanoa e Ranjit Alagarda Andreiu de licenza de acondicionamento de local e licenza de instalación de actividade de CAFÉ-BAR (2.7.2) e comercio polo miúdo de pan, pasteis e similares, a emprazar na rúa Travesía Inferniño 8 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 21 de marzo de 2013 O concelleiro delegado de Medio Ambiente, Urbanismo, Servizos e Seguridade Guillermo Evia Pérez
04/04/2013 | Administración LocalMunicipal
Cedeira
Anuncio conta xeral 2012 Concello de Cedeira e Fundación Gerardo Villabrille

En cumprimento de canto dispón o artigo 212 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en sesión celebrada o 22 de marzo de 2013, exponse ao público a conta xeral do Concello de Cedeira e da Fundación Gerardo Villabrille correspondente ó exercicio 2012 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Cedeira, 25 de marzo de 2013 O alcalde Leopoldo Rubido Ramonde
04/04/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

Rúa do Presidente Salvador Allende, 4 baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EXPEDIENTE: PROCEDIMENTO COMPROBACION LIMITADA IIVTNU E SANCIONADOR TRIBUTARIO. PROCEDEMENTO INSPECTOR ICIO DOCUMENTO: NOTIFICACIÓN DA COMUNICACIÓN DE INICIO DO PROCEDEMENTO DE COMPROBACION LIMITADA, TRÁMITE DE AUDIENCIA E PROPOSTA DE REGULARIZACIÓN DO IMPOSTO SOBRE O INCREMENTO DE VALOR DOS TERRENOS DE NATURALEZA URBANA. NOTIFICACION DA COMUNICACIÓN DO INICIO DO PROCEDEMENTO SANCIONADOR, DO TRÁMITE DE AUDIENCIA E DA PROPOSTA DE SANCIÓN. NOTIFICACION DA COMUNICACION DE POSTA DE MANIFESTO DO EXPEDIENTE E APERTURA DO TRAMITE DE AUDIENCIA NO PRODECEMENTO INSPECTOR ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1) Notificación da comunicación de inicio do procedemento de comprobación limitada, trámite de audiencia e proposta de regularización do Imposto sobre Incremento de Valor dos Terreos de Naturaleza Urbana.2) Notificación da comunicación do inicio do procedemento sancionador, notificación do trámite de audiencia e proposta de imposición de sanción.3) Notificación da comunicación de posta de manifesto do expediente e apertura do trámite de audiencia no procedemento inspector A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Os expedientes encontranse neste servizo durante 10 días hábiles, contados a partir do día seguinte a áquel no que se notifique esta comunicación, co fin de que poida consultalos e alegar o que entenda convinte e achegar todos os documentos, xustificantes ou outra proba que considere oportuna para a defensa dos seus dereitos. Santiago de Compostela, 5 de abril de 2013 A CONCELLEIRA DELEGADA DE FACENDA E ADMINISTRACIÓN PÚBLICA Asdo. Cecilia Sierra Rey BOLETÍN OFICIAL DA PROVINCIA DA CORUÑA
04/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 21/2013

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: adecuación do C. T. Doutor Fleming (expediente 27.025) Situación: Concello de Ferrol. Características Técnicas: Centro de transformación non prefabricado, cunha potencia de 1000 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2° andar, 15071 A Coruña, no prazo de vinte días, a partir da última publicación. A Coruña, 11 de marzo de 2013 Susana Vázquez Romero Xefa territorial da Coruña
04/04/2013 | Administración LocalMunicipal
Santiago de Compostela
Tesourería. Sección de Xestión
Anuncio

Rúa do Presidente Salvador Allende, 4 baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EXPEDIENTE: PADRÓN IBI ANO 2013 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurados pola Tesourería os padróns do imposto sobre bens inmobles de natureza rústica, urbana e de características especiais do período impositivo 2013, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñen os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de abril e o 05 de xuño de 2013 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 25 de marzo de 2013 A CONCELLEIRA DELEGADA DE FACENDA Asdo/ Cecilia Sierra Rey
04/04/2013 | Administración LocalMunicipal
Melide
Licenza de apertura de establecemento

Solicitada neste Concello, por D. CARLOS CASTRO BLANCO autorización para a apertura dun establecemento para REHABILITACIÓN DE EDIFICIO DE P. BAIXA, P. ALTA E BAIXOCUBERTA PARA CAFETERÍA E VIVENDA sito na rúa Moa, nº 9, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 25 de marzo de 2013 A ALCALDESA, Mª. Ángeles Vázquez Mejuto
04/04/2013 | Administración LocalMunicipal
Oleiros
Secretaría Xeral
Anuncio baixas de oficio menores da 145/12 á 171/12

Por delegación de funcións a 1ª Teniente do Alcalde delegada de Interior, Dona Maria Julita Ventos De Oteo, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 18 de marzo do dous mil trece. O alcalde Por delegación de sinatura Decreto nº. 560/2012 Maria Julita Ventos De Oteo
04/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 38/2013

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: aumento de potencia C. T. Anxeriz-Empalme (expediente 29.486). Situación: Concello de Tordoia. Características Técnicas: Ampliación de potencia a 100 kVA do centro de transformación non prefabricado Anxeriz-Empalme (expediente 29.486), e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2° andar, 15071 A Coruña, no prazo de vinte días, a partir da última publicación. A Coruña, 11 de marzo de 2013 Susana Vázquez Romero Xefa territorial da Coruña
04/04/2013 | Administración LocalMunicipal
Arteixo
Contratación, Bens e Patrimonio
Corrección de erros do expediente servizo de formación e inserción sociolaboral no Parque Forestal de Monticaño

Ref.: MJR/aeb/13 Dacordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dase conta de que no anuncio de licitación do CONTRATO DE FORMACIÓN E INSERCIÓN SOCIOLABORAL DE PERSOAS CON DIVERSIDADE FUNCIONAL OU EN RISCO DE EXCLUSIÓN SOCIAL, NO ÁMBITO PROFESIONAL DOS SERVIZOS MEDIOAMBIENTAIS NO PARQUE FORESTAL MUNICIPAL DO MONTICAÑO. Figurando nas páxinas 17 de cláusulas administrativas así como na folla de criterios de adxudicación de prescripcións técnicas, no que se refire á fórmula aplicable á oferta económica, o sistema de determinación do prezo coa seguinte expresión: Prezo máis ventaxoso (menor prezo por hora) x puntuación máxima Prezo por hora ofertado Vista a mención que figura na páxina 11 das prescripcións técnicas referida o epígrafe 12 de dito prego a fórmula a aplicar deberá de ser: Prezo máis ventaxoso x puntuación máxima Prezo ofertado Procédese á corrección e a súa publicación no perfil do contratante e no BOP, con indicación expresa de que o prazo para a presentación das ofertas será de 15 días naturais, dende a publicación da presente corrección no Boletín Oficial da Provincia. Arteixo, 1 de abril de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
04/04/2013 | Administración LocalMunicipal
Padrón
Nomeamento de alcalde en funcións do 22 a 24 de marzo de 2013

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 835/2012, do 21 de decembro, pola que se nomea Alcalde en funcións: <<Sendo necesario ausentarme deste término municipal por mor dunha visita institucional ao Concello de Arjonilla, provincia de Jaén, a partir das 12:00 horas do día 22 de marzo do 2013 ata o día 24 de marzo do 2013, incluído, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao segundo Tenente de Alcalde don José Ramón Pardo Andrade a partir das 12:00 horas do día 22 de marzo do 2013 ata o día 24 de marzo do 2013, incluído. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 22 de marzo de 2013 O Alcalde, Asdo. Antonio Fernández Angueira.
04/04/2013 | Administración LocalMunicipal
Dodro
Baixa de oficio no padrón municipal de habitantes

Tendo coñecemento esta Alcaldía do feito de que as persoas empadroadas neste Concello abaixo mencionadas xa non residen neste término municipal, incumprindo deste xeito os requisitos establecidos no artigo 54 de Regulamento de poboación e demarcación territorial para figurar no padrón de habitantes, no que se dispón que toda persoa que viva en España está obrigada a inscribirse no padrón do municipio no que resida habitualmente, e quen viva en varios municipios deberá inscribirse unicamente no que habite durante máis tempo ao ano. Ábrese un prazo de quince días, a contar desde o seguinte ao da publicación deste anuncio no Boletín Oficial da Provincia, para que os interesados presenten ante esta Alcaldía as alegacións que consideren pertinentes respecto á súa situación no Padrón municipal de habitantes; advertíndolles que rematado dito prazo efectuaranse os trámites necesarios para proceder á baixa de oficio no dito padrón. Dodro, 22 de marzo de 2013 O alcalde Valentín Alfonsín Somoza
04/04/2013 | Administración LocalMunicipal
Cerdido
Investigación da titularidade dun camiño

O abeiro do establecido no artigo 49 do Real Decreto 1375/1986 do 13 de xuño, polo que se aproba o Regulamento de Bens das Entidades Locais, publicase a resolución núm, 50/2013 da Alcaldía polo que se inicia o expediente de investigación de oficio sobra a titularidade dun camiño no lugar de Campo da Igrexa, parroquia de Os Casás. A Resolución da Alcaldía copiase deseguido Logo do escrito presentado por Sofia Luisa Hermida López sobre un camiño no lugar de Campo da Igrexa nos Casas e realizado un informe técnico e aprobado un acordo do Pleno do dia 18.01.2013 a e dada presunción de que o camiño pode ter carácter público, e o abeiro do disposto no artigo 4.1 d), e 68 da Lei 7/1985, Reguladora das Bases de Réxime Local e o artigo 44 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, esta Alcaldía acorda: PRIMEIRO. Incoar expediente de investigación da titularidade do camiño e solicitar dos Rexistros que procedan cantos antecedentes e datos consten relativos aos bens investigado, remitindo a Dirección xeral do catastro o informe técnico para que aclare porque e en base que documentos cambiou de titularidade do camiño respecto os datos do catastro do ano 1956. SEGUNDO. Publicar a resolución non prazo de quince días hábiles non Boletín Oficial dá Provincia de A Coruña,. Así mesmo exporase non taboleiro de anuncios do Concello de Cerdido TERCEIRO. Abrir trámite de información pública por prazo dun mes, contado dende ou día seguinte ao que deba darse por rematada a publicación dous anuncios non taboleiro dá Corporación, para que ás persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos vos documentos en que funden ás súas alegacións Cerdido, 1 de marzo de 2013 A alcaldesa Ana Rodríguez Montero
04/04/2013 | Administración LocalMunicipal
Arteixo
Servizos Económicos
Aproba-lo padrón da taxa pola prestación do servizo público de Axuda no Fogar Básico e Dependencia, correspondente ao período impositivo do mes de decembro/2012 e xaneiro/2013

Neg.: Rendas e Exaccións Ref.: MG/mf En Resolucións de Alcaldía de datas 25 de febreiro e 5 de marzo de 2013, acordouse: PRIMEIRO: Aproba-lo padrón da taxa pola prestación do servizo público de Axuda no Fogar Básico e Dependencia, correspondente ao período impositivo do mes de decembro/2012 e xaneiro/2013, segundo o seguinte detalle: SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO: O prazo de cobro en período voluntario será dende o 5 de marzo de 2013 ao 5 de maio de 2013 a través de calquera oficina das entidades financieiras colaboradoras na recaudación. Os contribuíntes que teñan domiciliado o pagamento nunha entidade financieira, os recibos seranlles cargados na conta por eles indicada, o vindeiro 5 de marzo de 2013 os correspondentes a decembro de 2012 e o 20 de marzo de 2013 os correspondentes a xanerio de 2013. Advírteselles que transcurrido o prazo de ingreso, as débedas será esixidas polo procedemento de constriximento, logo de devenga-lo recargo de prema, xuros de mora e, no seu caso, as custas que se produzan. Arteixo, 6 de marzo de 2013 O ALCALDE-PRESIDENTE Por Resolución Alcaldía nº 989/2011 Asdo.: María José Riveiro Martínez Concelleira de Servizos Económicos